
	Comisia pentru politică                economică, reformă şi privatizare
	
	Bucureşti, 

Nr. XXXVI/I/335/26.08.1997


A  V  I  Z
referitor la proiectul Legii minelor


Examinând proiectul Legii minelor transmis cu adresa nr. 159/19 iunie 1997, 

Comisia pentru politică economică, reformă şi privatizare, în temeiul art. 86 din Regulamentul 

Camerei Deputaţilor, 

Avizează favorabil proiectul de lege, cu următoarele amendamente

	Nr. crt.
	Articolul iniţial
	Amendamentul admis
	Motivaţia


	0
	1
	2
	3

	1
	   Preambul, paragraf 1.

    Prezenta Lege a minelor reglementează desfăşurarea activităţilor miniere în România, stimulând valorificarea resurselor minerale, proprietate publică a Statului. Legea protejează proprietatea şi asigură maxima transparenţă a activităţilor miniere şi concurenţa loială între competitori, fără discriminare între formele de proprietate, originea capitalului şi naţionalitatea operatorilor.
	  Se propune eliminarea cuvintelor: “între competitori” din paragraful 1 al preambulului legii, rândul 6 pagina 2.

Autor: deputat Leonard Cazan
	Precizare inutilă.

	2
	Preambul, paragraf 3.

   Prevederile Legii minelor privind protecţia mediului şi a personalului implicat în activităţi miniere, pe timpul desfăşurării şi la încetarea acestora, sunt conforme cu legislaţia românească privind protecţia mediului şi a muncii.
	   Se propune eliminarea paragrafului 3.

Autor: deputat Leonard Cazan
	   Precizare inutilă. Menţinerea ar obliga la explicaţii privind şi restul prevederilor prezentei legi, care sunt conforme cu legislaţia românească.

	3
	Art. l Resursele minerale situate pe teritoriul şi în subsolul ţării şi a platoului continental în zona economică exclusivă a României din Marea Neagră, delimitate conform principiilor dreptului internaţional şi reglementărilor din convenţiile internaţionale la care România este parte, fac obiectul exclusiv al proprietăţii publice şi aparţin Statului român.
	   Se propune reformularea textului, astfel:

    “Resursele minerale situate în teritoriul ţării şi în platoul continental românesc al Mării Negre, delimitate conform principiilor dreptului internaţional şi reglementărilor din convenţiile internaţionale la care România este parte, fac obiectul exclusiv al proprietăţii publice şi aparţin Statului român”.

Autor: deputat Leonard Cazan
	  Formulare suficient de acoperitoare şi fluentă în enunţ.

	4
	Art. 2 (1) Resursele minerale care fac obiectul prezentei legi sunt: cărbunii, minereurile feroase, neferoase, de aluminiu şi roci aluminifere, de metale nobile, radioactive, de pământuri rare şi disperse, sărurile haloide, substanţele utile nemetalifere,rocile utile, pietrele preţioase şi semipreţioase, turba, nămolurile şi turbele terapeutice, rocile bituminoase, gazele necombustibile, căldura din sistemele geotermale, apele plate, apele minerale, apele termominerale, pentru scopuri terapeutice precum şi produsele reziduale miniero-metalurgice din halde, iazuri de decantare şi alte depozite tehnologice.
	   Se propune eliminarea cuvintelor: “pentru scopuri terapeutice” din ultimul al pag. 3, art. 2 (1).

Autor: deputat Leonard Cazan
	   Precizare inutilă, indiferent de scop apele termominerale fac obiectul Legii.

	5
	Art. 3 In sensul prezentei legi, înţelesul termenilor privind resursele minerale şi activităţile miniere se definesc, după cum urmează:
	   Se propune reformularea, astfel:

   “In înţelesul prezentei legi termenii şi expresiile de mai jos se definesc după cum urmează:”

Autor: Consiliul Legislativ
	 Pentru o mai clară şi concisă formulare.

	6
	Art. 3 
	   Se propune eliminarea verbului la toate definiţiile, după înscrierea termenului privind resursele minerale şi activităţile miniere.

Autor: deputat Leonard Cazan
	  Pentru acurateţe şi prezentare directă a definiţiilor.

	7
	Art. 3
“Rezervă” - este partea din zăcământ, determinată cantitativ şi calitativ prin lucrări de explorare şi exploatare având stabilite  condiţiile tehnice şi economice de valorificare.
	  Se propune înlocuirea cuvintelor: “având stabilite” din penultimul rând al art. 3 “Rezervă”, cu cuvântul “în” şi adăugarea la finalul definiţiei a cuvântului “stabilite”.

Autor: deputat prof.univ.dr. Al. Albu
	  Pentru acurateţea frazei.

	8
	Art.3

“Prospecţiune” - desemnează ansamblul de studii şi lucrări de suprafaţă care se realizează pentru identificarea posibilităţilor de existenţă a acumulărilor de resurse minerale.
	   Se propune înlocuirea cuvintelor: “posibilităţilor de existenţă” cu cuvintele: “existenţei posibile”.

Autor: deputat prof.univ.dr. Al. Albu
	  Pentru o mai corectă formulare a definiţiei.

	9
	Art. 3

“Dezvoltare” - desemnează ansamblul lucrărilor care constau în realizarea minelor şi carierelor, construirea şi montarea instalaţiilor specifice, a echipamentelor şi a altor utilităţi necesare extracţiei, prelucrării, transportului, stocării provizorii a produselor miniere în formele specifice realizate şi definitivă a produselor reziduale.
	  Se propune înlocuirea cuvintelor: “care constau în” din rândul 2 a art. 3 “Dezvoltare” cu cuvintele: “necesare pentru” şi adăugarea cuvintelor: “şi de carieră” după cuvântul “miniere” din antepenultimul rând.

Autor: deputat Leonard Cazan
	   Precizare necesară pentru includerea resurselor din carieră.

	10
	Art. 3

“Activităţi miniere” - reprezintă ansamblul de lucrări privind prospecţiunea, explorarea, dezvoltarea, exploatarea, prelucrarea, concentrarea, extracţia metalurgică şi comercializarea produselor miniere.
	   Se propune completarea textului după cuvântul “metalurgică” din penultimul rând cu cuvintele: “conservarea mediului”.

Autor: deputat Liviu Spătaru
	  Pentru a sublinia în context importanţa desfăşurării acţiunilor de refacere a mediului pe întreaga desfăşurare a activităţii, nu numai la închiderea minelor.

	11
	Art. 3

“Licenţă” - reprezintă actul juridic încheiat, potrivit prevederilor prezentei legi, între Autoritatea competentă şi o persoană juridică, în vederea realizării de activităţi miniere.
	  Se propune înlocuirea termenului “Licenţă”  cu termenul “Acord minier”.

Autor: Consiliul Legislativ
	 Corelare cu termenii din Legea petrolului, pentru raţiuni similare.

	12
	Art. 3
	  Art. 3 - definiţie nouă, “Permis de explorare”- actul juridic prin care se acordă dreptul de a efectua lucrări de explorare.

Autor: deputat Constantin Băbălău 
	   Explorarea este o fază importantă şi se poate executa numai în baza unui permis eliberat de Autoritatea competentă.

	13
	Art. 3

“Administrare” - este dreptul acordat de stat prin Autoritatea competentă, unei instituţii publice, de a efectua activităţi miniere, în baza unei licenţe.
	  Se propune eliminarea sintagmei “în baza unei licenţe” din ultimul rând al art. 3 “Administrare”.

Autor: deputat Leonard Cazan
	  Precizare inutilă.

	14
	Art. 3

“Producţie minieră” - reprezintă produsul comercializat de către titular în funcţie de resursa minerală exploatată.
	   Se propune înlocuirea cuvântului “comercializat” din rândul 2 cu cuvântul “comercializabil”.

Autor: deputat prof.univ.dr. Al. Albu
	  Pentru mai buna precizare a operaţiunii.

	15
	Art. 3

“Redevenţa” - reprezintă o plată către stat raportată la valoarea producţiei miniere, obţinută de titular, reprezentând compensare scăderii rezervelor de resurse minerale.
	   Se propune eliminarea virgulei după cuvântul “miniere” din rândul 2 al definiţiei.

Autor: deputat Leonard Cazan
	  Virgula modifică înţelesul definiţiei, creând confuzii.

	16
	Art.3

“Ministerul de resort” - reprezintă organul specializat al administraţiei publice locale cu atribuţii şi competenţe în domeniul resurselor minerale.
	  Se propune eliminarea definiţiei.

Autor: deputat prof.univ.dr. Al. Albu
	  Nu este necesară definirea ministerului de resort.

	17
	Art. 3

“Forţa majoră” - reprezintă evenimente neprevăzute şi de neînlăturat, în desfăşurarea activităţilor miniere (război, catastrofe şi altele asemenea).
	  Se propune reformularea definiţiei, astfel:

  “Forţa majoră” - orice eveniment imprevizibil, inevitabil şi insurmontabil care generează imposibilitate temporară sau definitivă de executare parţială sau totală a obligaţiilor decurgând pentru titularul acordului minier din prezenta lege din acordul minier sau din reglementările autorităţii competente, fără ca un asemenea eveniment să fie imputabil titularului acordului minier”.

Autor: Consiliul Legislativ
	   Completa definire a termenului “forţă majoră”

	18
	Art. 3

“Mediu” - reprezintă ansamblul de condiţii şi elemente naturale ale Terrei definite conform Legii protecţiei mediului, care pot fi afectate prin activităţile miniere.
	  Se propune eliminarea cuvintelor: “ale Terrei” din rândul 2, art.3 “Mediu”.

Autor: deputat Leonard Cazan
	  Nu este necesară precizarea.

	19
	Art. 6 (3), (4), (5) şi (7)
	  Se propune scrierea cu literă mare la începutul alineatelor (3), (4), (5) şi (7) la fel ca la (1), (2), (6) şi (8).

Autor: deputat Leonard Cazan
	   Corelarea scrierii cu celelalte alineate.

	20
	Art. 6 (7) In cazul vânzării bunurilor expropriate în condiţiile alin.(2), foştii proprietari, sau, după caz, succesorii lor au drept de preempţiune, în care scop, vor fi înştiinţaţi despre condiţiile vânzării, pe cale administrativă sau prin publicitate.
	  Se propune eliminarea sintagmei “în condiţiile alin. (2)” din rândul 2 şi înlocuirea cuvântului “sau” din ultimu rând cu cuvântul “şi”.

Autor: deputat Mihai Grigoriu
	  Pentru acurateţea textului.

	21
	Art. 8 (2) Dimensiunea perimetrului de prospecţiune este multiplul ariei minime de 45 km2. 
	  Se propune reformularea textului:

   “Art. 8 (2) Dimensiunea perimetrului de prospecţiune este de 45 km2 (dimensiune minimă) sau multiplul acesteia”.

Autor: deputat Leonard Cazan
	  Păstrarea prevederii din Lege anulează existenţa unui perimetru de 45 km2, menţiunea referindu-se numai la multiplul acesteia.

	22
	Art. 8 (3) Permisul de prospecţiune se eliberează pentru o durată de maximum 3 ani, cu plata anticipată a unei taxe anuale.
	   Se propune reformularea textului, astfel:

 “Art. 8 (3) Permisul de prospecţiune se eliberează pentru o durată de maxim 3 ani, cu plata anticipată a taxei anuale”.

Autor: deputat Leonard Cazan
	  Pentru precizarea termenului de plată a taxei.

	23
	Art. 9 (3) Licenţa de exploatare se acordă pe o durată de maximum 5 ani, cu drept de prelungire pentru cel mult 3 ani, cu plata anticipată a unei taxe anuale.
	  Se propune reformularea textului, astfel:

“Art. 9 (3) Licenţa de exploatare se acordă pe o durată de maxim 5 ani, cu drept de prelungire pentru cel mult 3 ani, cu plata anticipată a  taxei anuale”.

Autor: deputat Leonard Cazan
	  Pentru mai buna precizare a textului.

	24
	Art. 9 (4) Dimensiunea perimetrului de explorare este multiplul ariei minime de 10 km2 şi se va reduce cu 50% după primii 2 ani şi cu încă 25% din perimetrul iniţial după 4 ani.
	   Se reformulează textul, astfel:

“Art. 9 (4) Dimensiunea perimetrului de explorare este multiplul ariei minime de 45 km2 şi se va reduce cu 50% după primii 2 ani şi cu încă 25% din perimetrul iniţial după 4 ani”.

Autor: deputat Leonard Cazan
	   Corelare cu art. 8 alin.(2).

	25
	Art. 9 (5)  De regulă perimetrul de exploatare este rectangular, cu laturi orientate Nord-Sud şi Est-Vest şi este definit prin coordonate topo-geodezice.
	  Se propune înlocuirea cuvântului “exploatare” din rândul 2, art.9 (5) cu cuvântul “explorare”.

Autor: deputat Liviu Spătaru
	  Greşeală de dactilografiere.

	26
	Art. 10 (3) 

             d) planul de refacere a mediului, însoţit de o garanţie bancară, bazată pe valoarea planului de dezvoltare.
	   Se propune înlocuirea cuvintelor: “bazată pe valoarea” cu cuvintele: “corespunzătoare valorii”.

Autor: deputat Leonard Cazan
	  Pentru acurateţea textului.

	27. 
	Art. 10 (5) Titularul licenţei de exploatare va plăti o taxă anuală pe suprafaţă şi o redevenţă minieră, conform prezentei legi.
	   Se propune reformularea textului, astfel:

“Art. 10 (5) Titularul licenţei de exploatare va plăti anual taxă pe suprafaţă şi o redevenţă minieră, conform prezentei legi”.

Autor: deputat Leonard Cazan
	  Precizare necesară pentru a obliga la plata anuală.

	28
	Art. 17 Drepturile de operare obţinute prin licenţă pot constitui garanţie pentru împrumuturi bancare în vederea execuţiei activităţilor miniere prevăzute de licenţă.
	  Se propune completarea textului în finalul definiţiei cu sintagma “cu aprobarea scrisă a Autorităţii competente”.

Autor: deputat Mihai Grigoriu
	  Pentru mai buna precizare a definiţiei.

	29
	Art. 18 (1) Rocile utile în construcţie ca argile, nisipuri, pietrişuri, andezite, bazalte, calcare, tufuri şi altele, sau acumulările de turbă pot fi extrase de către operatori, în cantităţi determinate şi pe termen limitat, pe bază de permis de exploatare emis de  Autoritatea competentă. Permisul se eliberează primului solicitant.
	   Se propune eliminarea ultimei propoziţii a art. 18 (1).

Autor: deputat Gheorghe Ionescu
	  Nu este necesară precizarea.

	30
	Art. 21 
	  Se propune aşezarea lui după art. 25.

Autor: deputat Leonard Cazan
	   Pentru cursivitatea prezentării.

	31
	Art. 22 (5) In cazul în care instanţa judecătorească  sau arbitrajul se constată îndeplinirea condiţiilor anulării unilaterale a licenţei, Autoritatea competentă emite decizia de încetare a administrării sau concesionării cu efect de la data rămânerii definitive şi irevocabile a hotărârii.
	  Se propune eliminarea cuvântului “se” din rândul 2 al art.22 (5).

Autor: deputat Leonard Cazan
	  Inutil.

	32
	
	   Se propune adăugarea lit.e) la art. 23:
Art. 23 
        e) execută lucrări prin care degradează mediul înconjurător sau condiţiile de viaţă ale locuitorilor zonei.

Autor: deputat Liviu Spătaru
	   Mediului înconjurător şi condiţiilor de viaţă ale cetăţenilor trebuie să li se dea importanţa cuvenită.

	33
	Art. 28 

       c) să dispună asupra cantităţilor de produse miniere realizate;
	  Se propune completarea textului art. 28 c), la final cu sintagma “în condiţiile legii”.

Autor: deputat Constantin Băbălău
	  Pentru o mai bună precizare.

	34
	Art. 28

       e) să se asocieze, cu alte persoane juridice, în vederea executării activităţilor miniere prevăzute în licenţă, cu acordul Autorităţii competente, care nu va refuza nemotivat asocierea.
	  Se propune eliminarea sintagmei “care nu va refuza nemotivat asocierea”.

Autor: deputat Leonard Cazan
	  Nu este necesară precizarea.

	35
	Art. 29 (1)

              f)  să utilizeze, cu prioritate, în executarea activităţilor miniere, forţa de muncă autohtonă cu calificarea corespunzătoare, precum şi echipamente şi materiale performante şi competitive produse în România.
	  Se propune eliminarea din finalul articolului a sintagmei: “precum şi echipamente şi materiale performante şi competitive produse în România”.

Autor: deputat Leonard Cazan
	  Nu este necesară precizarea.

	36
	Art. 29 (1)

          n)  paragraf 2 - în subteran, la rampele active ale puţurilor sau la intersecţiile principale, se organizează puncte de prim ajutor, dotate cu materiale de primă necesitate şi instrucţiuni de utilizare, conform reglementării specifice în domeniu.
	    Se propune înlocuirea cuvântului “reglementării” cu cuvântul “reglementărilor”, în penultimul rând.

Autor: deputat Leonard Cazan
	   Pentru o mai bună precizare.

	37
	Art. 29 (2)

              a) să fundamenteze şi să transmită anual, la termenele stabilite, volumele de finanţare necesare realizării lucrărilor prevăzute în licenţă;
	  Se propune adăugarea cuvintelor: “conform legii” după cuvântul “stabilite” din rândul 2, art. 29 (2).

Autor: deputat Leonard Cazan
	  Pentru mai buna precizare a textului.

	38
	Art. 30 (1) Titularii licenţelor sunt supuşi la plată către bugetul de stat a unei taxe pentru activitatea de prospecţiune, explorare şi exploatare a resurselor minerale precum şi a unei redevenţe miniere.
	   Se propune înlocuirea cuvântului “unei” din rândul 2 cu cuvântul “unor”.

Autor: deputat Leonard Cazan
	   Sunt taxe diferite pentru prospecţiune, explorare şi exploatare.

	39
	Art. 36 (1)

              b) scutirea de taxe vamale a importurilor efectuate de către titularii sau de către subcontractanţii acestora, de bunuri necesare pentru executarea activităţilor miniere;
	   Se propune reformularea textului, astfel:

“b) scutirea de taxe vamale a importurilor de bunuri necesare pentru   executarea activităţilor miniere, efectuate de către titularii sau de către subcontractanţii acestora;”

Autor: deputat Liviu Spătaru
	  Pentru acurateţea exprimării.

	40
	Art. 37
	     Se propune completarea alin. (1) al art. 37 cu lit. d), astfel:

Art. 37 (1)

               d) exploatarea afectează condiţiile mediului înconjurător fără a exista posibilităţi de refacere a acestora.

Autor: deputat Liviu Spătaru
	  In cele mai multe situaţii exploatarea continuă până dincolo de limitele impuse de refacerea mediului înconjurător.

	41
	Art. 38 (1)

              a) motivaţia închiderii, bazată pe o documentaţie tehnico-economică acceptată de către Autoritatea competentă;
	   Se propune eliminarea cuvintelor: “acceptată de către Autoritatea competentă” din finalul textului.

Autor: deputat Leonard Cazan
	  Incompatibil în timp cu prevederea de la alin. (1).

	42
	Art. 38 (1)

              c) programul de protecţie socială a personalului, prin redistribuire şi/sau reconversie profesională, despăgubiri financiare şi/sau măsuri de dezvoltare regională cu crearea de noi locuri de muncă;
	    Se propune eliminarea.

Autor: deputat Leonard Cazan
	  Prevedere nerealistă, irealizabilă la nivelul titularului de licenţă.

	43
	Art. 38 (2) Activitatea minieră încetează după analiza şi acceptarea de către Autoritatea competentă şi ministerul de resort a planului tehnologic de închidere şi punerea lui în aplicare. Decizia de închidere a minei va fi aprobată de către Guvern.
	   Se propune completarea textului după cuvântul “închidere” din rândul 4 cu sintagma “a planului de refacere a mediului”.

Autor: deputat Liviu Spătaru
	   Inchiderea minelor este la fel de importantă din punctul de vedere al mediului, ca şi deschiderea şi exploatarea lor.

	44
	Art. 40 (1)

              l) elaborează şi ţine Cartea minieră; actele juridice şi documentele neînregistrate în Cartea minieră nu sunt opozabile terţilor;
	 Se propune completarea textului cu cuvintele: “la zi” după cuvântul “ţine” din primul rând al lit.l) alin.1 art.40.

Autor: deputat Leonard Cazan
	  Obligă la introducerea operativă a tuturor modificărilor.

	45
	Art. 40 (2) Infiinţarea, organizarea şi mandatul Agenţiei Naţionale pentru Resurse Minerale se stabilesc prin hotărârea a Guvernului.
	  Se propune înlocuirea cuvintelor: “organizarea şi mandatul” cu cuvintele: “şi statutul”.

Autor: deputat Leonard Cazan
	   Pentru corecta precizare a autorităţii competente.

	46
	Art. 41 c) elaborează programe în aplicarea strategiei şi politicilor prevăzute la lit.a) şi b) de mai sus, inclusiv programe de prospecţiune şi explorare care se realizează cu fonduri alocate de la bugetul de stat;
	  Se propune introducerea cuvintelor: “precum şi a bugetului prevăzut la lit.” în locul conjuncţiei “şi” dintre literele a), b) din rândul 2.

Autor: deputat Leonard Cazan
	   Litera b) nu este strategie şi/sau politică, ci mijlocul financiar de aplicare.

	47
	Art. 44 Amenzile se fac venit la bugetul de stat.
	   Se propune reformularea textului, astfel:

  Art. 44 Amenzile se fac venit la bugetul de stat în proporţie de 90% şi la Autoritatea competentă în proporţie de 10% pentru studii şi dotări.

Autori: deputat Gheorghe Ionescu

            deputat Leonard Cazan
	   Pentru cointeresarea respectării stricte a prevederilor legii.


pt PREŞEDINTE,

deputat Liviu Spătaru

